section_heading: Digimon: Film
paragraph_text: Digimon: Film (engleski: Digimon: The Movie) je zapravo kompilacija prva tri Digimon filma koja je izdana u SAD-u i Kanadi u listopadu 2000. Ovaj film tako sadrži prva dva filma koja prate prvu sezonu, te treći Digimon film koji prati radnju druge sezone Digimona. Iako radnja filma nije mijenjana u odnosu na japansku, napravljene su neke preinake, ponajviše po pitanju filmske glazbe. Prva su tri filma izdavana i međunarodno upravo u ovom obliku, pa su tako dostupna i u Hrvatskoj pod naslovom Digimon: Film.